wannaphong/clean_thaiwikipedia huggingface dataset:
# เจด โจนส์
เจด โจนส์ (21 มีนาคม ค.ศ. 1993 —) เป็นนักกีฬาเทควันโดชาวเวลส์ ผู้เป็นตัวแทนทีมสหราชอาณาจักรในโอลิมปิกฤดูร้อน 2012 และเป็นชาวอังกฤษคนแรกที่ได้รับรางวัลเหรียญทอง ในประเภทหญิงรุ่น 57 กก. โจนส์เป็นแชมป์โอลิมปิกเยาวชน ในประเภทหญิงรุ่นน้ำหนัก 55 กก. และสามารถคว้าเหรียญทองให้แก่ทีมชาติอังกฤษใน ค.ศ. 2010

 ประวัติ 
โจนส์ เกิดที่โรงพยาบาลในโบเดลวีแดน เดนไบห์เชอร์ เวลส์"Jade Jones: Taekwondo gold medal joy for Olympian" BBC News Wales, 10 August 2012. Retrieved 10 August 2012 เธอเข้าศึกษาต่อที่ฟลินท์ไฮสคูลก่อนที่จะลาออกเมื่ออายุได้ 16 ปีเพื่อฝึกฝนเทควันโดแบบเต็มเวลา ใน ค.ศ. 2012 โจนส์มีส่วนสูงที่ 1.69 เมตร (5 ฟุต 7 นิ้ว) และมีน้ำหนักที่ 57 กิโลกรัม (130 ปอนด์) เธอเข้าแข่งขันให้แก่สโมสรแมนเชสเตอร์เอซและมีโค้ชผู้ฝึกสอนคือ พอล กรีน

ใน ค.ศ. 2010 โจนส์ได้รับรางวัลเหรียญทองแดงในการแข่งขัน เทควันโดชิงแชมป์ยุโรป 2010 ที่เซนต์ปีเตอส์เบิร์ก ประเทศรัสเซีย โจนส์เข้าแข่งขันให้แก่ทีมชาติอังกฤษในการแข่งขันโอลิมปิกเยาวชนฤดูร้อนครั้งสถาปนา ที่จัดขึ้น ณ ประเทศสิงคโปร์ โดยเธอเป็นฝ่ายชนะนักเทควันโดชาวเวียดนาม ธันห์ เธา เหงียน ด้วยคะแนน 9–6 ของรุ่นน้ำหนัก 55 กก. ในรอบไฟนอล และกลายเป็นนักกีฬาทีมชาติอังกฤษที่ได้รับรางวัลเหรียญทองคนแรกของการแข่งขันนี้ เธอได้รับการยกย่องจาก บีบีซี คั้มรีเวลส์ ให้เป็นนักกีฬาสาวแห่งปี 2010 

โจนส์ชนะการแข่งขันระดับอาชีพครั้งแรกในรายการ ยูเอสโอเพ่น ที่ออสติน รัฐเท็กซัส ในเดือนกุมภาพันธ์ ค.ศ. 2011 เธอรับรางวัลเหรียญทองจากรุ่นน้ำหนักไม่เกิน 62 กก. และได้รับรางวัลเหรียญทองแดงในรุ่นน้ำหนักไม่เกิน 57 กก. จากการแข่งขันในวันก่อน ในการแข่งขันเทควันโดชิงแชมป์โลก 2011 ที่คยองจู ประเทศเกาหลีใต้ โจนส์ได้เข้าสู่รอบไฟนอลในการแข่งขันรุ่น 57 กก. ภายหลังจากการเป็นฝ่ายชนะ มาร์ลีน อาร์นัว ซึ่งเป็นชาวฝรั่งเศสในรอบเซมิไฟนอล ซึ่งเธอได้รับรางวัลเหรียญเงินหลังจากเป็นฝ่ายแพ้ เหา ยู่จั๋ว จากประเทศจีนในช่วงซัดเดนเดธ ในเดือนตุลาคม ค.ศ. 2011 โจนส์ได้รับรางวัลเหรียญทองบริติชโอเพ่นในแมนเชสเตอร์โดยเป็นฝ่ายชนะอาร์นัวด้วยคะแนน 10–8 ในรอบไฟนอล ส่วนการแข่งขันเฟรนช์โอเพ่น เธอได้รับเหรียญทองแดงภายหลังจากเป็นฝ่ายแพ้อาร์นัวในรอบเซมิไฟนอล

ในการแข่งขันเยอรมันโอเพ่นที่จัดขึ้น ณ ฮัมบวร์ค ในเดือนมีนาคม ค.ศ. 2012 โจนส์ได้รับรางวัลเหรียญเงินหลังจากเป็นฝ่ายแพ้ หยุน หวัง ซึ่งเป็นนักกีฬาชาวจีนในรอบไฟนอล ส่วนในเดือนพฤษภาคม ค.ศ. 2012 เธอได้รับรางวัลเหรียญทองแดงในการแข่งขัน เทควันโดชิงแชมป์ยุโรป 2012 ที่เมืองแมนเชสเตอร์

โจนส์ได้รับเลือกให้เข้าร่วมแข่งขันให้แก่ทีมสหราชอาณาจักรในโอลิมปิกฤดูร้อน 2012 ในรุ่นน้ำหนัก 57 กก. ในการแข่งขัน โจนส์เป็นฝ่ายชนะจีนไทเปยอดฝีมืออย่าง เฉิง ลี่เชิ่ง ในรอบเซมิไฟนอลหลังจากที่ได้ชนะ มายุ ฮามาดะ จากประเทศญี่ปุ่นในรอบควอเตอร์ไฟนอล และ ดรากานา กลาดอวิค จากประเทศเซอร์เบียในรอบแรก ในรอบไฟนอล ณ วันที่ 9 สิงหาคม ค.ศ. 2012 เธอเป็นฝ่ายชนะ เหา ยู่จั๋ว จากประเทศจีน ด้วยคะแนน 6 ต่อ 4 ส่งผลให้เธอเป็นนักเทควันโดคนแรกของอังกฤษที่ได้รับเหรียญทองจากการแข่งขันเทควันโด
# จีย็อน
จีย็อน (Jiyeon) อาจหมายถึง

 พัก จี-ย็อน (Park Ji-yeon), ชาวเกาหลีใต้ซึ่งเป็นสมาชิกวงที-อารา และใช้ชื่อในการแสดงว่า จีย็อน
 ซอ จี-ย็อน (Seo Ji-yeon), ชาวเกาหลีซึ่งเป็นนักแสดง นักร้อง และนางแบบในประเทศไทย
# ปลาหมอริวูเลตัส
ปลาหมอริวูเลตัส  ปลาน้ำจืดชนิดหนึ่ง ในวงศ์ปลาหมอสี (Cichlidae)

มีลักษณะเด่น คือ มีลวดลายสีฟ้าสะท้อนแสงที่หน้า เมื่อปลาโตเต็มที่ลวดลายดังกล่าวจะยิ่งแตกเป็นลายพร้อยมากขึ้น รวมถึงบริเวณริมฝีปากด้วย ขอบครีบหลังและครีบก้นมีขลิบสีแดงพาดยาวไปจนถึงความยาวสุดของครีบหลัง บริเวณลำตัวมีลายเหมือนตาข่ายและมีจุดสีดำขนาดใหญ่ที่กลางลำตัว ในบางตัวอาจจะเป็นลายยาว และบริเวณแผ่นปิดเหงือกจะมีแถบสีดำยาวตั้งแต่ตาไปจนถึงแก้ม แต่สีดังกล่าวจะซีดลงได้เมื่อปลาตกใจหรืออยู่ในภาวะเครียด

ปลาหมอริวูเลตัส มีความยาวเมื่อโตเต็มที่ราว 25-30 เซนติเมตร โดยเฉพาะในปลาตัวผู้จะมีสีสันและลำตัวขนาดใหญ่กว่าตัวเมียมาก และมีส่วนหัวที่โหนก ขณะที่ตัวเมียมีความยาวได้แค่ครึ่งของตัวผู้ คือ ราว ๆ 12 เซนติเมตร และไม่มีโหนกที่ส่วนหัว

แพร่กระจายพันธุ์ในแหล่งน้ำต่าง ๆ บริเวณภาคตะวันตกของประเทศเอกวาดอร์ และทางตอนเหนือของเปรู ซึ่งปลาหมอริวูเลตัสในแต่ละแหล่งอาจมีสีและลักษณะต่าง ๆ แตกต่างกันได้ตามภูมิประเทศที่อาศัย

เป็นปลาที่นิยมเลี้ยงเป็นปลาสวยงาม เป็นปลาที่มีอุปนิสัยไม่ดุร้ายก้าวร้าวมากนักเมื่อเทียบกับปลาหมอสีชนิดอื่น สามารถเพาะขยายพันธุ์ได้ในตู้เลี้ยง เมื่อถึงฤดูผสมพันธุ์ ปลาตัวผู้จะมีสีสันและลวดลายต่าง ๆ สวยกว่าปกติ ช่องเพศจะขยายใหญ่ขึ้น รวมถึงปลาตัวเมียก็จะมีสีเข้มขึ้น และจะมีอุปนิสัยดุร้ายก้าวร้าวมากขึ้น โดยตัวเมียจะเป็นฝ่ายขุดหลุมและวางไข่ ซึ่งบางครั้งอาจวางไข่ติดกับวัสดุต่าง ๆ ใต้น้ำ จากนั้นตัวผู้จะเข้าไปฉีดน้ำเชื้อปฏิสนธิ และทั้งคู่จะช่วยกันดูแลไข่ ตัวเมียจะวางไข่ได้ครั้งละ 200-300 ฟอง ลูกปลาจะฟักเป็นตัวในวันที่ 3 และวันที่ 4 ก็จะเริ่มว่ายน้ำได้หน้า 68-73, ริลูเวตัส หน้าลาย ร้ายลึก โดย ป.ปลาระเบิด (เกร็ดกระจาย) คอลัมน์ Cichlid Coner. นิตยสาร Aquarium Biz ปีที่ 1 ฉบับที่ 11: พฤษภาคม 2011
# สกุลแอนดิโนอะคารา
สกุลแอนดิโนอะคารา เป็นสกุลของปลาน้ำจืดสกุลหนึ่ง ในวงศ์ปลาหมอสี (Cichlidae) ใช้ชื่อสกุลว่า Andinoacara (/แอน-ดิ-โน-อะ-คา-รา/) พบกระจายพันธุ์ตามแหล่งน้ำต่าง ๆ ในทวีปอเมริกาใต้ แถบประเทศเอกวาดอร์และเปรู 

โดยชื่อสกุลนั้น แปลได้ว่า "Acara from the Andes" หมายถึง "ปลาที่มาจากเทือกเขาแอนดีส" โดยผสมคำว่า "Andio" ซึ่งเป็นยอดเขาที่สูงสุดของเทือกเขาแอนดีสกับคำว่า "Acara" ที่หมายถึง "ปลา" ซึ่งเป็นภาษาทูปิ-กวารานี ที่เป็นภาษาพื้นเมืองของชนเผ่าท้องถิ่นแถบนั้น  เป็นปลาที่แยกสกุลออกมาจากสกุล Aequidens

พบทั้งหมด 7 ชนิด นิยมเลี้ยงเป็นปลาสวยงาม โดยชนิดที่มีจำหน่ายกันในประเทศไทยมีเพียงแค่ชนิดเดียว หน้า 68, ริลูเวตัส หน้าลาย ร้ายลึก โดย ป.ปลาระเบิด(เกร็ดกระจาย) คอลัมน์ Cichlid Coner. นิตยสาร Aquarium Biz ปีที่ 1 ฉบับที่ 11: พฤษภาคม 2011 

Andinoacara biseriatus (Regan, 1913)
Andinoacara coeruleopunctatus (Kner, 1863)
Andinoacara latifrons (Steindachner, 1879)
Andinoacara pulcher (Gill, 1858)
Andinoacara rivulatus (Günther, 1860)
Andinoacara sapayensis (Regan, 1903)
Andinoacara stalsbergi (Musilova, Schindler and Staeck, 2009)
# ดราภดา โสตถิพิทักษ์
ดราภดา โสตถิพิทักษ์ (เกิด 15 กุมภาพันธ์ พ.ศ. 2529)  เป็นนักแสดงและนางแบบชาวไทย เข้าสู่วงการบันเทิงจากการเข้าประกวดและได้รับตำแหน่ง ไทยซุปเปอร์โมเดลคอนเทสต์ 2008 อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ

 ประวัติ 
ดราภดา โสตถิพิทักษ์ เกิดเมื่อวันที่ 15 กุมภาพันธ์ พ.ศ. 2529 จบการศึกษาจากมัธยมศึกษาจาก โรงเรียนสาธิตจุฬาลงกรณ์มหาวิทยาลัย จบการศึกษาระดับปริญญาตรี คณะศิลปกรรมศาสตร์ จุฬาลงกรณ์มหาวิทยาลัย ได้รับเกียรตินิยมอันดับสอง สาขาแฟชั่นดีไซน์ และเป็นอาจารย์สอนแฟชั่นที่สถาบัน Art House ประจำคลาส Figure Fashion 

เริ่มเข้าสู่วงการบันเทิงด้วยการเข้าประกวด ไทยซุปเปอร์โมเดลคอนเทสต์ 2008 จนคว้ารางวัลชนะเลิศมาครองได้สำเร็จ หลังจากคว้าตำแหน่งสุดยอดนางแบบประจำปี 2008 มาได้แล้ว กีฟ ดราภดา ก็มีทั้งงานเดินแบบ และถ่ายแบบเข้ามาอย่างต่อเนื่อง เดินแบบใน Elle Fashion Week และ Bangkok Fashion Week จนเมื่อปี 2555 ผู้จัดละครได้ชักชวนสาวกีฟให้แสดงละครเป็นครั้งแรก โดยมอบบท "อรสอางค์" คุณหนูนางร้ายในละครเรื่อง ปิ่นอนงค์ ทำให้เธอเป็นที่รู้จักในนาม "นางร้ายป้ายแดง" และหลังจากนั้น เธอก็มีผลงานละครต่อมาเรื่อย ๆ เช่น ไฟมาร ของค่าย ดาราวีดีโอ และ วันนี้ที่รอคอย ของค่าย พอดีคำ ปัจจุบันดราภดาหมดสัญญากับทางช่อง 7HD และผันตัวเป็นนักแสดงอิสระ โดยละครเรื่องสุดท้ายที่เธอเล่นไว้ให้กับทางช่อง 7 คือ เรื่องสารวัตรใหญ่

ด้านชีวิตส่วนตัว สมรสกับ บูม กิตตน์ก้อง ขำกฤษ นักแสดงสังกัดช่อง 7 เอชดี เมื่อวันที่ 11 กันยายน พ.ศ. 2566

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างออกอากาศทางสถานีโทรทัศน์สีกองทัพบกช่อง 7

| rowspan = "2" align="center"| 2555 || align = "center"| ปิ่นอนงค์ || align = "center"| อรสอางค์ 
|-
| align = "center"| ไฟมาร|| align = "center"| สุขหฤทัย  
|-
| rowspan = "3" align="center"| 2556 || align = "center"| วันนี้ที่รอคอย || align = "center"| ซูหลิง 
|-
| align = "center"| บอดี้การ์ดสาว || align = "center"| ไอริณ เดชโชดม
|-
| align = "center"| พรมแดนหัวใจ || align = "center"| พิมพร 
|-
| rowspan = "1" align="center"| 2557 || align = "center"| คีตโลกา || align = "center"| สุคนธรส 
|-
| rowspan = "2" align="center"| 2558 || align = "center"| ดั่งสวรรค์สาป || align = "center"| ครองขวัญ
|-
| align = "center"| เจ้านาง || align = "center"| โฉม (วัยสาว)
|-
| rowspan = "1" align="center"| 2559 || align = "center"| เจ้าบ่าวกลัวฝน || align = "center"| สุธิสา 
|-
| rowspan = "1" align="center"| 2560 ||align="center"| เรือนพะยอม ||align="center"| จารุวรรณ  
|-
| rowspan = "1" align="center"| 2562 ||align="center"| สารวัตรใหญ่ ||align="center"| อรทัย
|-
|}
 ละครในฐานะนักแสดงอิสระ 

|-
| rowspan="1" | 2562 || กลับไปสู่วันฝัน || align = "center"| นับดาว 
|-
| rowspan = "1"  | 2563 || ทะเลแปร || โสภาวรรณ 
|-
| rowspan = "1"  | 2565 || มงกุฎกรรม || พร 
|-
|}

 ภาพยนตร์ 

| rowspan = "1" align="center"| 2557 || align = "center"| ห้องหุ่น || align = "center"| ปอนด์
|-
|}

 ละครสั้น 
 2556 ฟ้ามีตา ตอน เมียที่แสนดี รับบท แพท
 2557 ฟ้ามีตา ตอน คนแล้งน้ำใจ รับบท นุช
 2558 ฟ้ามีตา ตอน เบียดเบียนคนจน ทุ่มเงินคนรวย รับบท แพรว
 2559 ฟ้ามีตา ตอน จุ้นจนได้เรื่อง รับบท เบนซ์
 2562 ฟ้ามีตา ตอน ได้ไม่คุ้มเสีย รับบท ทองเกลียว

 รางวัล 
 ชนะเลิศ ไทยซูเปอร์โมเดล ปี 2008
 (Star Media) ดารา มิเดีย
# วงศ์ย่อยปลาหมอสี
วงศ์ย่อยปลาหมอสี เป็นวงศ์ย่อยของปลาน้ำจืดในวงศ์ปลาหมอสี (Cichlidae) ใช้ชื่อวิทยาศาสตร์ว่า Cichlasomatinae 

ปลาที่ถูกจัดให้อยู่ในวงศ์ย่อยนี้ เป็นปลาที่พบแพร่กระจายพันธุ์ตั้งแต่รัฐเท็กซัส ในตอนใต้ของสหรัฐอเมริกา, หมู่เกาะแคริบเบียน, อเมริกากลาง จนถึงอเมริกาใต้ โดยแบ่งได้ทั้งหมด 37 สกุล

การจำแนก
Acaronia 
Aequidens 
Amatitlania 
Amphilophus 
Andinoacara 
Archocentrus 
Australoheros
Bujurquina 
Caquetaia 
Cichlasoma 
Cleithracara 
Cryptoheros 
Guianacara 
Herichthys 
Heroina 
Heros 
Herotilapia 
Hoplarchus 
Hypselecara 
Hypsophrys 
Krobia 
Laetacara 
Mesonauta 
Nandopsis 
Nannacara 
Parachromis 
Paraneetroplus 
Petenia 
Pterophyllum 
Rocio 
Symphysodon 
Tahuantinsuyoa 
Theraps 
Thorichthys 
Tomocichla 
Uaru 
Vieja 2007a: A systematic revision of the genus Archocentrus (Perciformes: Cichlidae), with the description of two new genera and six new species. Zootaxa, 1603: 78 pp. Abstract & excerpt
  2007b: Phylogeny of species formerly assigned to the genus Archocentrus (Perciformes: Cichlidae). Zootaxa, 1618: 1-50. Abstract & excerpt
# กระต่ายจันทร์
กระต่ายจันทร์ อาจหมายถึง

 กระต่ายจันทร์ (moon rabbit), กระต่ายซึ่งเชื่อกันว่าอยู่บนดวงจันทร์ หรืออันที่จริงคือรอยดำบนดวงจันทร์ซึ่งเรียก จันทรสมุทร (lunar mare) และมองกันว่ามีรูปเหมือนกระต่าย
 กระต่ายจันทร์, ชื่อไม้ล้มลุกชนิด Centipeda minima (L.) A. Br. et Aschers ในวงศ์ Compositae ขึ้นตามพื้นที่ลุ่มต่ำแฉะ ต้นเตี้ยติดดินคล้ายต้นผักเบี้ย ใบเล็กเว้าข้างทั้งสองด้าน ปลายใบแหลม คล้ายสามง่าม ใบมีกลิ่นเหม็น ใช้ทำยาได้ แต่เป็นพิษต่อปศุสัตว์, กระต่ายจาม สาบแร้ง หญ้ากระจาม หญ้าจาม หรือ เหมือดโลด ก็เรียก
# อินเวอร์คาร์กิลล์
อินเวอร์คาร์กิลล์ (มาวรี:Waihōpai) เป็นเมืองใต้สุดและตะวันตกสุดของประเทศนิวซีแลนด์ และเป็นหนึ่งในเมืองที่อยู่ใต้ที่สุดของโลก เมืองมีประชากรราว 53,000 คน (ค.ศ. 2011)
# กงส์ต็องตีน (ประเทศแอลจีเรีย)
กงส์ต็องตีน  หรือ กุซันฏีนะฮ์  เป็นเมืองหลักของจังหวัดกงส์ต็องตีน ตั้งอยู่ทางตะวันออกเฉียงเหนือของประเทศแอลจีเรีย อยู่ห่างจากกรุงแอลเจียร์ไปทางทิศตะวันออกเฉียงใต้ราว 320 กม. อยู่ห่างจากชายฝั่งทะเลเมดิเตอร์เรเนียนราว 80 กม. นครมีประชากร 450,000 คน (938,475 คนOffice National des Statistiques, Recensement General de la Population et de l'Habitat 2008  2008 population census. Accessed on 2016-01-27. ภายในกลุ่มเมือง) ทำให้เป็นเมืองใหญ่เป็นอันดับ 3 ของประเทศ รองจากกรุงแอลเจียร์และเมืองออราน เมืองมีพิพิธภัณฑ์และสถานที่ประวัติศาสตร์มากมาย มักเรียกว่าเมืองแห่งสะพาน เนื่องจากภาพลักษณ์สะพานหลายแห่งที่เชื่อมภูเขากับเมือง

เมืองนี้สร้างขึ้นโดยชาวอาหรับ สร้างขึ้นเป็นป้อมปราการบนโขดหินสูงกว่า 240 เมตร เหนือหุบเขาลำน้ำเบื้องล่าง มีกำแพงและประตูเมืองสร้างในสมัยกลาง รวมทั้งซากเมืองโรมันในบริเวณใกล้เคียง เคยเป็นเมืองหลวงของราชวงศ์นูมิเดียเมื่อประมาณ 2 ปีก่อนคริสต์ศักราช ต่อมาจักรพรรดิคอนสแตนติน มหาราชจักรพรรดิของโรมันได้บูรณะขึ้นใหม่ใน ค.ศ. 313 ต่อมาฝรั่งเศสยึดครองไว้ในปี ค.ศ. 1837 จากนั้นจึงตั้งเป็นเมืองหลักของจังหวัดกงส์ต็องตีนของฝรั่งเศสจนถึง ค.ศ. 1962

กงส์ต็องตีนได้รับเลือกเป็นเมืองหลวงทางวัฒนธรรมของอาหรับใน ค.ศ. 2015

 ภูมิอากาศ 
กงส์ต็องตีนมีสภาพภูมิอากาศเมดิเตอร์เรเนียน (การแบ่งเขตภูมิอากาศแบบเคิพเพิน Csa) ที่มีฤดูร้อนที่ร้อนและแห้ง และฤดูหนาวที่อ่อนและชื้น
# คีล
คีล  เป็นเมืองหลวงและเมืองที่มีประชากรมากที่สุดของรัฐชเลสวิช-ฮ็อลชไตน์ ประเทศเยอรมนี มีประชากร 238,049 คน (ค.ศ. 2010) คีลอยู่ห่างจากเมืองฮัมบวร์คราว 90 กม. ทางทิศเหนือ เนื่องจากสถานที่ตั้งของเมืองที่อยู่ทางตอนเหนือของประเทศเยอรมนี ทางตอนใต้ของคาบสมุทรจัตแลนด์ และบริเวณชายฝั่งทิศตะวันตกเฉียงใต้ของทะเลบอลติก ทำให้เป็นหนึ่งในเมืองทางทะเลที่สำคัญของเยอรมนี เป็นที่รู้จักในการจัดงานล่องเรือระดับนานาชาติ เช่นเทศกาลคีลวีก การแข่งขันเรือใบในโอลิมปิกฤดูร้อน 1936 และ 1972 จัดขึ้นที่เมืองคีลนี้
# กลุ่มเกาะบิสมาร์ก
กลุ่มเกาะบิสมาร์ก  เป็นกลุ่มเกาะรูปโค้งอยู่เหนือปลายด้านตะวันออกของเกาะนิวกินี ในมหาสมุทรแปซิฟิกตะวันตก เป็นส่วนหนึ่งของประเทศปาปัวนิวกินี มีเนื้อที่ 49,700 ตร.กม. ประกอบด้วยเกาะนิวบริเตน เกาะนิวไอร์แลนด์ เกาะนิวแฮโนเวอร์ หมู่เกาะแอดมิรัลตี และเกาะเล็ก ๆ อีกประมาณ 200 เกาะ มีกำเนิดมาจากภูเขาไฟ มีภูเขาไฟมีพลังโดยเฉพาะบนเกาะนิวบริเตน ชนพื้นเมืองส่วนใหญ่เป็นพวกเมลานีเซีย

ชนผิวขาวพบกลุ่มเกาะนี้ครั้งแรกเมื่อต้นคริสต์ศตวรรษที่ 17 ตกเป็นดินแดนในอารักขาของเยอรมนี ใน ค.ศ. 1884 ออสเตรเลียเข้าครอบครองใน ค.ศ. 1914 และรวมเข้ากับดินแดนทรัสตีนิวกีนีในปี ค.ศ. 1920 ในระหว่างสงครามโลกครั้งที่สอง ญี่ปุ่นเข้ายึดครอง กองทับฝ่ายพันธมิตรได้ทิ้งระเบิดโจมตีเมืองหลายแห่ง
# บิสมาร์ก (รัฐนอร์ทดาโคตา)
บิสมาร์ก  เป็นเมืองหลวงของรัฐนอร์ทดาโคตา สหรัฐอเมริกา เป็นเคาน์ตีซีตของเบอร์ลีเคาน์ตี เป็นเมืองที่มีประชากรมากเป็นอันดับ 2 ของรัฐรองจากเมืองฟาร์โก โดยมีประชากร 61,272 คน จากการสำรวจประชากรในปี ค.ศ. 2010 ขณะที่มหานครมีประชากร 108,779 คน.Metropolitan and micropolitan statistical area population and estimated components of change: April 1, 2000 to July 1, 2009  เมืองก่อตั้งขึ้นในปี ค.ศ. 1872 และสถาปนาเป็นเมืองหลวงในปี ค.ศ. 1889 บิสมาร์กตั้งอยู่ริมฝั่งตะวันออกของแม่น้ำมิสซูรี
# อีสต์แมนโกดัก
อีสต์แมนโกดัก (Eastman Kodak Company) หรือ โกดัก  เป็นบริษัทสัญชาติอเมริกัน จัดจำหน่ายอุปกรณ์ วัสดุ เคมีภัณฑ์ และบริการเกี่ยวกับการถ่ายภาพ สำนักงานใหญ่อยู่ที่เมืองรอเชสเตอร์ รัฐนิวยอร์ก   ก่อตั้งโดยนายจอร์จ อีสต์แมน เมื่อ ค.ศ. 1889

โกดัดเคยเป็นผู้ผลิตฟิล์มถ่ายภาพที่มียอดขายอันดับหนึ่งมาตลอดคริสต์ศตวรรษที่ 20 โดยในปี ค.ศ. 1976 มีส่วนแบ่งการตลาดถึง 90% ของตลาดสหรัฐอเมริกา ทั้งยังเป็นผู้นำด้านเทคโนโลยีการถ่ายภาพ เป็นผู้พัฒนากล้องดิจิทัลรายแรกของโลก ตั้งแต่ปี ค.ศ. 1975   เเต่โกดักก็ออกผลิตภันฑ์ดิจิทัลออกมาเรื่อยๆเเต่ Kodak บริหารการลงทุนในกล้องดิจิทัลผิดพลาด โดยการพยายามปรับให้กล้องดิจิทัลมีศักยภาพตรงกับกล้องฟิล์มที่มีอยู่เดิมมากกว่าที่จะใส่ใจกับความเป็นกล้องดิจิทัลจริงๆ  เกิดการวิพากษ์วิจารณ์ในช่วงแรกที่มีการกล่าวถึงกล้องดิจิทัลของ Kodak (อย่างเช่น รุ่น DCS-100 ราคา 20,000 ดอลล่าร์สหรัฐฯ) ซึ่ง Kodak ก็ปรับตัวโดยการหันไปใส่ใจกับกล้องดิจิทัลจริงๆ แต่กลับไปเพิ่มความแข็งแกร่งในตลาดด้วยการออกเทคโนโลยีที่ทำให้เคลื่อนย้ายภาพจากกล้องไปสู่คอมพิวเตอร์ได้ง่ายขึ้น ทำให้โกดักยึดติดเเต่เครื่องอัดรูปภาพมากเกินไปโดยไม่สนใจเทคโนโลยีที่กำลังเกิดขึ้นทำให้โกดักล้มละลายลงไปในที่สุด

บริษัทประกาศล้มละลายเมื่อเดือนมกราคม ค.ศ. 2012  และประกาศเลิกผลิตกล้องดิจิทัล กล้องวิดีโอ โดยมุ่งเน้นไปทำตลาดการบริการภาพถ่ายดิจิทัลแทน
# วุช
วุช (, ;  หรือ Lodsch, ค.ศ. 1940–1945: Litzmannstadt; ;) เป็นเมืองใหญ่เป็นอันดับที่ 3 ของประเทศโปแลนด์ มีประชากร 672,185 คน (ค.ศ. 2020) ตั้งอยู่ทางตอนกลางของประเทศ และอยู่ทางตะวันตกเฉียงใต้ของวอร์ซอประมาณ  ชื่อของเมืองแปลว่า "เรือ" เมืองเป็นศูนย์กลางอุตสาหกรรมสิ่งทอโดยเฉพาะฝ้าย ศูนย์กลางการศึกษาและศูนย์กลางการถ่ายภาพยนตร์ ก่อนหน้าสงครามโลกครั้งที่หนึ่ง เมืองนี้เป็นของรัสเซีย ซึ่งได้พัฒนาจากหมู่บ้านเล็ก ๆ กลายเป็นเมืองอุตสาหกรรมขนาดใหญ่ในคริสต์ศตวรรษที่ 19

 ความสัมพันธ์ต่างชาติ 
 เมืองพี่น้อง 
วุชเป็นเมืองพี่น้องกับเมืองดังนี้:
 เค็มนิทซ์ ประเทศเยอรมนี (ตั้งแต่ ค.ศ. 1972)
 ชตุทการ์ท ประเทศเยอรมนี (ตั้งแต่ ค.ศ. 1988)
 ลียง ประเทศฝรั่งเศส (ตั้งแต่ ค.ศ. 1991)
 วิลนีอัส ประเทศลิทัวเนีย(ตั้งแต่ ค.ศ. 1991)
 อีวาโนโว ประเทศรัสเซีย(ตั้งแต่ ค.ศ. 1992)
 คาลีนินกราด ประเทศรัสเซีย (ตั้งแต่ ค.ศ. 2002)
 มินสค์ ประเทศเบลารุส (ตั้งแต่ ค.ศ. 1992)
 ออแดซา ประเทศยูเครน (ตั้งแต่ ค.ศ. 1993)
 เทลอาวีฟ ประเทศอิสราเอล(ตั้งแต่ ค.ศ. 1994)
 เดนิซลี ประเทศตุรกี (ตั้งแต่ ค.ศ. 2005) รุสทาวี ประเทศจอร์เจีย (ตั้งแต่ ค.ศ. 1995)
 Barreiro ประเทศโปรตุเกส (ตั้งแต่ ค.ศ. 1996)
 ตัมเปเร ประเทศฟินแลนด์ (ตั้งแต่ ค.ศ. 1996)
 Puebla ประเทศเม็กซิโก (ตั้งแต่ ค.ศ. 1996)
 มูร์เซีย ประเทศสเปน(ตั้งแต่ ค.ศ. 1999)
 เออเรบรู ประเทศสวีเดน (ตั้งแต่ ค.ศ. 2001)Vänorter – orebro.se 
 ลวิว ประเทศยูเครน (ตั้งแต่ ค.ศ. 2003)
 แซแก็ด ประเทศฮังการี (ตั้งแต่ ค.ศ. 2008)
 กว่างโจว ประเทศจีน (ตั้งแต่ ค.ศ. 2014)
 เฉิงตู ประเทศจีน (ตั้งแต่ ค.ศ. 2015)
# ปลาหมอแคระอะโดเกตา
ปลาหมอแคระอะโดเกตา  ปลาน้ำจืดขนาดเล็กชนิดหนึ่ง ในวงศ์ปลาหมอสี (Cichlidae)

จัดเป็นปลาหมอแคระชนิดหนึ่ง มีลวดลายส่วนหน้าคล้ายหน้ากากคาบูกิของประเทศญี่ปุ่น ปลาตัวผู้ขนาดโตเต็มที่ประมาณ 4 นิ้ว  ขณะที่ตัวเมียจะมีขนาดเฉลี่ยเล็กกว่า ราว ๆ 3 นิ้ว โดยที่โดยตัวผู้จะมีขนาดใหญ่กว่า สีสันจัดกว่า ครีบกระโดงจะมีขนาดยาวกว่าอย่างชัดเจน

เป็นปลาที่แพร่กระจายพันธุ์ที่แม่น้ำวาดาเปส และ แม่น้ำเปรโต ในประเทศบราซิล 

ปลาหมอแคระอะโดเกตา แม้มิได้มีสีสันที่ฉูดฉาดหรือสวยมากไปกว่าปลาหมอแคระชนิดอื่น ๆ แต่ก็เป็นที่นิยมอย่างมากของผู้ที่นิยมเลี้ยงปลาสวยงาม ด้วยความที่หายากและเพาะขยายพันธุ์ได้ยาก ทำให้เป็นปลาที่มีราคาซื้อขายแพงมากชนิดหนึ่ง การเพาะพันธุ์ในที่เลี้ยงสามารถกระทำได้ แต่ยากมาก ด้วยการปรับค่าความเป็นกรดเป็นด่างของน้ำ (pH) ให้เหมาะสม โดยปลาจะอาศัยอยู่ในน้ำที่มีสารแทนนินละลายในน้ำสูง (ประมาณ pH 4-5) ซึ่งน้ำมีสีชาหรือน้ำตาลเข้ม แต่การเพาะพันธุ์นั้นส่วนใหญ่กระทำกันได้ที่ฮ่องกง ส่วนในประเทศไทยมีเพียงไม่กี่รายเท่านั้นที่สามารถกระทำได้Ivanacara adoketa  เยือนบ้าน ปลาหมอแคระ ตอน THANAKORN กับการเลี้ยงอะโดเกตา, คอลัมน์ Dwarf cichlid. นิตยสาร Aquarium Biz ฉบับที่ 25 ปีที่ 2: กรกฎาคม 2012
# รังนก
รังนก อาจหมายถึง

 รังนก (bird nest), ที่ซึ่งนกอาศัย วางไข่ กกไข่ และเลี้ยงดูลูกหลานจนเจริญเติบโต
 รังนก (bird's nest), รังของนกอีแอ่นชนิดหนึ่ง เมื่อแช่น้ำมีลักษณะคล้ายวุ้น กินได้
 รังนก, ชื่อขนมชนิดหนึ่ง ใช้มันเทศหรือเผือกหั่นเป็นเส้นฝอย ๆ ทอดสุกแล้วคลุกน้ำตาลเคี่ยว จัดเป็นกอง ๆ ให้คล้ายรังนก
 หอระฆัง, ภาษาปากทางทหารเรียก รังนก
 สนามกีฬาแห่งชาติปักกิ่ง, สมญาว่า รังนก
# แม่น้ำมิสซูรี
แม่น้ำมิสซูรี  เป็นทางน้ำที่สำคัญทางตอนกลางของสหรัฐอเมริกา มีความยาว 3,767 กม.ซึ่งยาวที่สุดในทวีปอเมริกาเหนือ  เกิดจากการไหลมารวมกันของแม่น้ำเจฟเฟอร์สัน แม่น้ำแมดิสัน และแม่น้ำแกลละทิน ในแกลละทินเคาน์ตี ทางตอนใต้ของรัฐมอนแทนา ไหลไปทางตะวันออก เข้าสู่ตอนกลางของรัฐเซาท์ดาโคตา จากนั้นจึงไหลไปทางใต้ ผ่านทางตอนใต้ของรัฐเซาท์ดาโคตา  แล้วแบ่งเส้นเขตระหว่างรัฐ คือ รัฐเซาท์ดาโคตากับรัฐเนแบรสกา รัฐเนแบรสกากับรัฐไอโอวา รัฐเนแบรสกากับรัฐมิสซูรี และรัฐแคนซัสกับรัฐมิสซูรี แล้วไหลไปทางตะวันออกผ่าตอนกลางของรัฐมิสซูรี รวมกับแม่น้ำมิสซิสซิปปี ทางตอนเหนือของเมืองเซนต์หลุยส์
# กันเบลด NY
กันเบลด NY  เป็นเกมตู้โดยค่ายเซกาที่ได้รับการเปิดตัวใน ค.ศ. 1996

 รูปแบบการเล่น 
ผู้เล่นจะรับบทเป็นพลปืนกลของหน่วยเฮลิคอปเตอร์"กันเบลด" ที่เข้าประจำเฮลิคอปเตอร์รุ่นพิเศษ และใช้ปืนกลหนักยิงทำลายกลุ่มไซบอร์กผู้ก่อการร้ายซึ่งโจมตีและยึดครองพื้นที่บางส่วนในนครนิวยอร์กเอาไว้Gunblade NY & L.A. Machineguns Arcade Hits Pack  ซึ่งมีรูปแบบการโจมตีในแบบ 3 มิติ และได้รับการกล่าวว่าเป็นเกมที่มีการใช้เทคโนโลยีในช่วงกลางยุค 90 อย่างเต็มรูปแบบGunblade NY: Special Air Assault Force: Information from Answers  รวมถึงได้รับการสร้างเป็นภาคต่อในชื่อ L.A.แมชชีนกัน ใน ค.ศ. 1998

หลายปีให้หลัง เกมดังกล่าวก็มิได้ปรากฏในรูปของเกมตู้อีกแต่อย่างใด กระทั่งใน ค.ศ. 2010 ได้มีการผลิตขึ้นในชุด กันเบลด NY & L.A.แมชชีนกัน อาเขตแพ็ค ซึ่งทางยุโรปได้รับการกำหนดให้เชื่อมต่อในระบบ วี (ซึ่งรวม L.A.แมชชีนกัน เข้าไว้ด้วยกัน)Gunblade NY & L.A. Machineguns: Rage of the Machines Arcade Hits Pack (EU, 08/27/10) 

 ฟีเจอร์ 
ส่วนที่โดดเด่นที่สุดในเกมนี้คือ มุมมองในรูปแบบการเล่น (ทิศทางการเคลื่อนที่ของเฮลิคอปเตอร์) ที่มีความแตกต่างในการเลือกสุ่มตลอดเวลา ดังนั้น การเคลื่อนที่ในระดับสูงจะเหมือนกัน แต่ช่วงจังหวะเวลาและทิศทางการโจมตีของศัตรูจะต่างกันอยู่บ้างในแต่ละช่วงガンブレードNY ＆ L.A.マシンガンズ オリジナルサウンドトラック 

 เพลงประกอบ 
ใน ค.ศ. 2011 ได้มีการเปิดตัว กันเบลด NY & L.A.แมชชีนกัน ออริจินอลซาวด์แทร็ค เนื่องในวาระครบรอบ 15 ปี โดยจะมีทำนองเพลงจากเกมทั้งสองภาค
# ตำบลห้วยบง
ตำบลห้วยบง อาจหมายถึง
 ตำบลห้วยบง อำเภอเมืองชัยภูมิ จังหวัดชัยภูมิ
 ตำบลห้วยบง อำเภอด่านขุนทด จังหวัดนครราชสีมา
 ตำบลห้วยบง อำเภอเฉลิมพระเกียรติ จังหวัดสระบุรี
# องค์การบริหารส่วนตำบลห้วยบง
องค์การบริหารส่วนตำบลห้วยบง อาจหมายถึง
 องค์การบริหารส่วนตำบลห้วยบง อำเภอด่านขุนทด จังหวัดนครราชสีมา
 องค์การบริหารส่วนตำบลห้วยบง อำเภอเมืองชัยภูมิ จังหวัดชัยภูมิ
 องค์การบริหารส่วนตำบลห้วยบง อำเภอเฉลิมพระเกียรติ จังหวัดสระบุรี
# ตำบลหินดาด
ตำบลหินดาด อาจหมายถึง
 ตำบลหินดาด อำเภอทองผาภูมิ จังหวัดกาญจนบุรี
 ตำบลหินดาด อำเภอด่านขุนทด จังหวัดนครราชสีมา
 ตำบลหินดาด อำเภอห้วยแถลง จังหวัดนครราชสีมา

หรืออาจหมายถึง
 ตำบลหินดาต อำเภอปางศิลาทอง จังหวัดกำแพงเพชร
# ตำบลบ้านสวน
ตำบลบ้านสวน อาจหมายถึง
 ตำบลบ้านสวน อำเภอเมืองชลบุรี จังหวัดชลบุรี
 ตำบลบ้านสวน อำเภอเมืองสุโขทัย จังหวัดสุโขทัย
# ตำบลตลาดไทร
ตำบลตลาดไทร อาจหมายถึง
 ตำบลตลาดไทร อำเภอชุมพวง จังหวัดนครราชสีมา
 ตำบลตลาดไทร อำเภอประทาย จังหวัดนครราชสีมา
# รัฐซัลตา
ซัลตา  เป็นรัฐในประเทศอาร์เจนตินา ตั้งอยู่ทางทิศตะวันตกเฉียงเหนือของประเทศ อยู่ติดกับรัฐอื่นดังนี้ (เริ่มจากทางทิศตะวันออก หมุนตามเข็มนาฬิกา) รัฐฟอร์โมซา รัฐชาโก รัฐซานเตียโกเดลเอสเตโร รัฐตูกูมัน และรัฐกาตามาร์กา และทิศเหนือติดกับรัฐฆูฆุย มีชายแดนติดกับประเทศโบลิเวียและปารากวัยทางทิศเหนือ ติดกับประเทศชิลีทางทิศตะวันตก
# โจนาธาน เดวิส
ประวัติ 
โจนาธาน เดวิส เกิดที่ เบเคอร์สฟิลด์ รัฐแคลิฟอร์เนีย สหรัฐอเมริกา เมื่อวันที่ 18 มกราคม ค.ศ. 1971 เมื่อย่างได้ 3 ขวบ พ่อและแม่ของเขาแยกทางกัน
# ลีเปตสค์
ลีเปตสค์  เป็นเมืองศูนย์กลางการปกครองของแคว้นลีเปตสค์ ประเทศรัสเซีย ตั้งอยู่ริมฝั่งแม่น้ำโวโรเนช อยู่ทางทิศตะวันออกเฉียงใต้ของกรุงมอสโกราว 438 กม. (272 ไมล์) ประชากรในนครนี้:
# ปลาหมอเท็กซัสเขียว
ปลาหมอเท็กซัสเขียว  ปลาน้ำจืดกระดูกแข็งชนิดหนึ่ง ในวงศ์ปลาหมอสี (Cichlidae) 

ปลาหมอเท็กซัสเขียว ลักษณะคือ มีลักษณะเด่นเป็นปื้นสีดำหรือมาร์คกิ้ง ที่ลำตัวประมาณ 1-3 จุด และมีจุดกลมเล็ก ๆ คล้ายมุกกระจายทั่วตัว สีลำตัวออกเขียวหรือสีฟ้า ตัวผู้มีส่วนหัวที่โหนกนูน 

เป็นปลาหมอสีชนิดหนึ่งที่มีนิสัยก้าวร้าวหวงถิ่น มีขนาดโตเต็มที่ประมาณ 6-10 นิ้ว  พบกระจายพันธุ์ในตอนเหนือของประเทศเม็กซิโก  ในแม่น้ำเวอร์เต้ตามปากแม่น้ำพีนูโกที่ลาดลงสู่มหาสมุทรแอตแลนติก

ปลาหมอเท็กซัสเขียว นิยมเลี้ยงเป็นปลาสวยงามทั่วไป ในประเทศไทยมีการเลี้ยงกันมาไม่ต่ำกว่า 20 ปี และเป็นปลาที่ได้รับการพัฒนาสายพันธุ์หรือผสมข้ามพันธุ์กับปลาหมอเท็กซัสในสกุลเดียวกัน เช่น ปลาหมอเท็กซัส (H. cyanoguttatus) หรือผสมกับปลาหมอสีในสกุล Amphilophus ซึ่งต่างสกุลกัน เป็นปลาสายพันธุ์ใหม่ที่มีความสวยงามขึ้นและมีพื้นลำตัวสีแดงสด คือ ปลาหมอเท็กซัสแดงลักษณะสายพันธุ์ เทคซัสเขียว แบบต่างๆ Herichthys carpintis
# เต่าแพนเค้ก
เต่าแพนเค้ก  สัตว์เลื้อยคลานชนิดหนึ่ง จำพวกเต่า ในวงศ์เต่าบก (Testudinidae)

จัดเป็นเต่าเพียงชนิดเดียวเท่านั้น ที่อยู่ในสกุล Malacochersusจาก itis.org 

เต่าแพนเค้ก มีลักษณะเด่น คือ กระดองที่หลังได้ลดรูปจนลำตัวแบนราบ และอ่อนนุ่ม เหลือเพียงกระดูกรูปวงแหลมล้อมรอบตัวเป็นช่วงและพื้นผิวด้านบนของกระดองหลังและกระดองท้องเป็นชั้นหนังมีความอ่อนนุ่ม มีลำตัวที่แบนและเตี้ย มีขนาดความยาวประมาณ 6-7 นิ้ว และความสูงเพียง 1.5 นิ้ว
                            
เต่าแพนเค้ก มีกระดองที่แบนราบอ่อนนุ่ม และมีน้ำหนักเบา ทำให้เคลื่อนไหวได้อย่างคล่องแคล่วว่องไวผิดไปจากเต่าบกชนิดอื่น ๆ พบกระจายพันธุ์บริเวณโขดหินในพื้นที่แห้งแล้ง มีสภาพกึ่งทะเลทราย หรือบนภูเขาสูง โดยอาจพบได้บนความสูงระหว่าง 100-6,000 ฟุต จากระดับน้ำทะเลPancake Tortoise, Malacochersus tornieri  ในแทนซาเนียและเคนยา กินพืชและผักชนิดต่าง ๆ เป็นอาหาร โดยเฉพาะหญ้าและผลไม้ที่ร่วงหล่นบนพื้นPancake Tortoise 

นอกจากนี้แล้ว เต่าแพนเค้ก ยังสามารถที่จะเอาลำตัวเข้าหลบซ่อนในซอกหินได้เพื่อหนีศัตรูตามธรรมชาติ ด้วยกระดองที่แบน และเมื่ออยู่ในซอกหินแล้ว สามารถที่จะขยายตัวให้ใหญ่ขึ้นได้ เพื่อไม่ให้ศัตรูลากออกมา ด้วยการสูดอากาศเข้าไปในลำตัว

เต่าแพนเค้ก เป็นเต่าที่ปีนป่ายเก่ง และนิยมเลี้ยงเป็นสัตว์เลี้ยงหน้า 353, วิทยาสัตว์เลื้อยคลานและสัตว์สะเทินน้ำสะเทินบก โดย วีรยุทธ์ เลาหะจินดา (พ.ศ. 2552) ISBN 978-616-556-016-0